ming030890/wiki-yue-high-quality huggingface dataset:
文昌

文昌係中國海南一縣級市，面積2403平方公里，人口56萬。
文憑

文憑係種由學校頒發嘅沙紙，亦係種學歷稱號，通常都比學位低級。
歐歌鴝

歐歌鴝（Luscinia luscinia）係鶲科歌鴝屬嘅一種雀，主要分佈喺東歐同西亞嘅溫帶地區。佢哋係候鳥，冬季會飛去非洲南部過冬。
歐歌鶇

歐歌鶇（粵拼：au1 go1 dung1，學名：Turdus philomelos）雀一種，係雀形目鶇科鶇屬嘅其中一個物種。
歐文龍

歐文龍（Ao Man Long，1956年12月10號—）係澳門嘅一個高級工程師，做過澳門運輸工務司司長。2006年12月6號，佢因為涉及工程項目巨額貪污同非法金融操作被捕，第二日中華人民共和國國務院接納澳門特別行政區行政長官何厚鏵嘅要求，炒佢魷魚。而家佢單案審緊，成為澳門有史以嚟最高級被起訴嘅官員。
2008年1月30號下晝，澳門終審法院裁定歐文龍貪污同五十項嘅控罪成立，判廿七年有期徒刑。
歐斑鳩

歐斑鳩（粵拼：au1 baan1 gau1，學名：Streptopelia turtur），雀嘅一種，係鳥綱鴿形目鳩鴿科斑鳩屬嘅其中一個物種。
歐斯達山谷

歐斯達山谷（意大利文：Valle d'Aosta；法文：Val d'Aoste；普羅旺斯文：Val d'Oûta）係意大利面積最細嘅大區，位於意大利西北部，面積3263平方公里，人口128810人，首府歐斯達市。
歐斯達山谷大區係意大利唯一一個大部分居民母語唔係意大利文嘅大區，亦都係意大利嘅兩個有第二官方語言嘅大區之一（另一個係圖靈天諾－南鐵羅大區）。第二官方語言係法文，通用語言係普羅旺斯文山谷方言。
維基同享有多媒體嘅嘢：Aosta Valley
歐根親王

歐根親王（Prinz Eugen von Savoyen，1663年10月18號—1736年4月24號）係神聖羅馬帝國陸軍元帥，最出名係代表奧地利哈布斯堡王朝打西班牙王位繼承戰爭。
歐棨麟

歐棨麟（Au Kai Lun，1993年8月14號—），香港男子游泳智障運動員，曾經喺2011年當選「香港傑出青少年運動員」。

簡歷
2012年，歐棨麟代表香港參加英國倫敦舉行嘅殘奧會游泳比賽100米背泳S14級比賽，喺決賽用咗1:04.53完成賽事，攞咗一面銅牌。
歐楂

歐楂（粵拼：au1 zaa1；學名：Mespilus germanica）係薔薇科歐楂屬嘅落葉灌木或喬木仔，亦係種生果，個樣有少少似爆開咗嘅蘋果，通常用嚟整果占。
林潤娥

潤娥（韓文：윤아，英文：YoonA，亦成日被譯成允兒；1990年5月30號—），原名林潤妸（임윤아／林潤妸 Im Yun A）係南韓女歌手、演員同主持人，女子組合少女時代成員。2002年喺首爾被經紀公司SM Entertainment發掘，入咗公司做練習生。2007年8月5號以女子組合少女時代出道，擔任主領舞、Rapper同門面。
林溥來

林溥來（英文：Patrick Lam，1977年2月15號—）係香港補習先生，補習社同幼稚園創辦人，同無綫電視經理人合約藝員，外號Patrick Sir。

返學階段
林溥來喺喇沙小學（1989年）同喇沙書院（1996年）畢業，之後喺香港科技大學同香港中文大學分別攞到學士同碩士學位，讀大學時係香港男子甲一組籃球聯賽（中文：香港男子甲一組籃球聯賽）球隊發景同永倫嘅球員，同時又兼職拍電視同雜誌廣告。有網民認為佢重有型同靚仔過明星，嗌佢『補習型男』。

教育事業
2005年，林溥來開辦補習社EDFLOW Learning Center（EDFLOW），初期親自兼教英文、數學、科學等科目。其後補習社業務擴展，2010年已有三間分社。林溥來亦係私立幼稚園「伽利利國際幼稚園」校監。

藝能事業
2009年，無綫電視邀請佢喺收費TVB兒童台（中文：TVB兒童台）節目《通識通通識》做專家主持，又幫翡翠台細路節目《放學ICU》嘅「Patrick Sir英語通通識」環節同埋《智激校園（中文：智激校園）》分別做專家主持同埋首席評判。除咗學術領域之外，林溥來亦參與文化、旅遊同綜藝等電視節目，包括主持節目《東張西望》同《Think Big 天地》。至2018年4月由基本藝人轉為經理人合約。
林溥來自知演技有限，所以無意參與拍電視劇。

其他嘢做
林溥來亦有幫一啲公開活動做嘉賓同評判，同幫報紙雜誌寫專欄，譬如《太陽報 (香港)》嘅「通識攻略」專欄、《兒童快報》嘅通識專欄等時，又有幫學生寫教材。

感情同婚姻
林溥來2011年拍飲食節目而識咗無綫電視女藝人關宛珊，其後大方承認拍拖，兩人2016年喺關島秘密註冊結婚。

政治觀點同爭議
2016年5月23號，林溥來喺綜藝節目《東張西望》報道有關《壹週刊》同霸王集團嘅官司後，以「就算幾自由都好，都要有適當嘅自我審查，按當地文化同環境講適當嘅嘢」形容同反思「言論自由」而畀網民唾罵，被認為係政治立場親梁振英嘅余詠珊旗下藝人操控市民嘅意識形態同個人思想。
去到2023年1月，正值唔少香港人因香港失去言論自由而移民，但佢主持節目《起動南沙》，主動提到話外國生活好係得把口，南沙區生活先係真實，有抹黑移民之嫌。
林溢欣

林溢欣（YY Lam，1987年9月23號—）係香港中文科補習導師同大學講師，而家喺凝皓教育做，被譽為「頂級名師」。

簡歷
林溢欣中學讀可風中學，喺香港高級程度會考攞3個A（中國語文及文化、中國歷史、中國文學），大學讀香港中文大學中國語言及文學系，攞到一級榮譽學士同哲學碩士學位。2011年佢投身補習業界，入咗遵理教育教，逐漸開始出名。根據遵理教育2015年招股書，佢貢獻嘅收益大約係1.33億港元，佔成個集團差唔多四成。同年10月8號，競爭對手現代教育喺多份報紙刊登公開信，開價年薪8,500萬港元想拗佢過檔，引起全城熱話，但佢第二日就公開話無意跳槽。
林漢強

林漢強係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
林漪娸

林漪娸（Eyvonne Lam，1960年4月19號—），原名林綺雯，係香港無綫電視藝員。佢喺香港出世，祖籍廣東台山，1980年參加香港小姐競選，雖然中途退選，但都簽約加入無綫電視，主要拍電視劇，尤其係處境劇。

爭議
林漪娸曾經被指同《愛回家》劇組多名演員，包括徐榮同郭少芸不和，當中有人指控林漪娸恃住同無綫高層曾勵珍相熟，私自調動檔期，又喺拍戲嘅時候交行貨。雖然之後大家否認，但林漪娸就承認拍完劇大家未必多見。
林清培

林清培，香港親中派政治人，香港再出發大聯盟發起人之一。
方綺蓓

方綺蓓（英文：Erica Fong，1991年12月24號—）係香港女子田徑運動員，擅長短跑。佢中學讀保祿六世書院，大學讀香港大學，主修翻譯。
方紹聰

方紹聰（英文：Milkson Fong，1987年7月29號—）係香港無綫電視基本藝人合約男藝員。

簡歷
方紹聰細個嗰陣喺慈雲山度大，以前喺油麻地中華基督教會灣仔堂基道小學同聖文德書院畢業。
方紹聰透過2009年第24期無綫電視藝員訓練班入行，曾經參演過唔少電視劇，代表作包括2018年劇集《特技人》嘅特技人角色。

演出作品
呢個表唔完整，歡迎加料。
方聞

方聞（Wen C. Fong，1930年—2018年10月3號）係美國華裔東亞藝術歷史學者，普林斯頓大學藝術史教授。佢喺普林斯頓大學教書45年。
1992年，方當選中央研究院院士。
方聞老婆係唐志明（Constance Tang Fong）。有3個細路，Laurence、Peter同Serena。
2018年10月3號，方聞喺普林斯頓白血病過身，享年88歲。
方程式賽車

方程式賽車（英文：Formula racing）係國際汽車聯盟認證嘅賽車比賽，「方程式」係指比賽規矩，而各種方程式比賽用嘅車共通點係「開輪式」（車胎喺車身外面）同單座位。最出名嘅方程式賽車係一級方程式，而近年新興嘅就有電動方程式。
方糖

方糖係種食糖，係由白砂糖合成大致立方體嘅形狀，通常飲熱奶茶或者熱咖啡用。
李巧珍

李巧珍係一位香港導遊，佢因為嚮旅遊巴上面大鬧一班零團費中國大陸人「點解嚟香港唔買嘢？」呢單嘢俾人拍低咗，擺上Youtube，同俾中國大陸各大小全國電視台熱播，而一舉成名。

各界反應
香港旅遊業議會：單嘢係個別事件，會同中國大陸啲電視台聯絡，了解具體情況。
國家旅遊局向中國大陸旅客，發出香港遊旅遊警示：買嘢要簽合同、謹防購物陷阱，要理性消費、合理維權。
香港業界認為佢係香港旅遊業嘅污點。
香港立法會議員謝偉俊認為大陸新移民導遊帶團手法有問題。
李巧珍間公司金凱國際旅遊話會炒咗佢，兼「永不錄用」。
李帝努

李帝努，係大韓民國嘅一個男藝人同埋歌手。
李帥

李氏元帥。
李帥 (足球員)：山東青島人，廣州恆大淘寶隊嘅足球門將。
李帥 (遼寧演員)：遼寧大連人，拍過隋唐英雄4同幸福綻放嘅電視劇。
李帥 (山東演員)：山東濟南人，拍過京胡、北方有佳人、大金脈嘅話劇。
李帥 (棒球員)：河南鄭州人，河南吉象隊員。
李帆風

李帆風係香港親中派政治人物兼科技創新界人士。

選舉經歷
喺2021年9月，佢成為香港特别行政區選舉委員會科技創新界當然委員。
李希凡

李希凡（1927年12月11號—2018年10月29號）係中國共產黨黨員同文藝評論家，喺北京通州出世，祖籍浙江紹興。佢曾經擔任過中國藝術研究院副院長。

生平
從13歲起，李希凡起初喺洋服店做學徒，後嚟喺印刷廠做童工。20歲時，佢投奔住喺山東嘅家姐同姐夫，早晚接送外甥返學放學，夜晚為擔任山東大學馬克思主義哲學教授嘅姐夫趙紀彬做筆錄。從此佢開始接觸並鍾情於馬克思主義。此後佢成為山東大學文史系旁聽生，後嚟先後入華東大學幹部培訓班、山東大學中文系。
1953年8月，李希凡喺山東大學中文系畢業。從1953年9月到1954年12月，李希凡喺中國人民大學哲學研究班學習並畢業。1954年春假期間，李希凡、藍翎一齊撰寫咗《關於〈紅樓夢簡論〉及其他》一文，對之前無幾耐《光明日報》刊登嘅俞平伯《紅樓夢研究》嘅一啲觀點提出唔同睇法。篇文喺山東大學《文史哲》雜誌1954年第9期發表，後於《文藝報》1954冬第18期上轉載。無幾耐，李希凡、藍翎共同撰寫嘅《評〈紅樓夢研究〉》喺1954年10月10號《光明日報》「文學遺產」欄目發表。佢哋嘅兩篇文章受到毛澤東肯定。1954年10月16號，毛澤東向中共中央政治局成員及文化等有關部門領導人發出咗《關於〈紅樓夢〉研究問題的信》。此後掀起咗對俞平伯《紅樓夢研究》嘅批判。
1954年，李希凡當選第二屆全國政協委員。1955年，出席第一屆全國社會主義建設青年積極分子大會並榮獲獎章。1955年1月，李希凡被調入《人民日報》社文藝部，歷任文藝評論編輯、文藝評論組組長、文藝部副主任、常務副主任。其間，1975年李希凡當選第四屆全國人大代表。
1986年，李希凡調入中國藝術研究院任常務副院長，佢亦兼任全國藝術科學規劃領導小組常務副組長、中國作家協會全國委員會委員、中國紅學會副會長、中國文藝年鑑主編、紅樓夢學刊主編等職務。1988年，佢當選中國共產黨第十三次全國代表大會代表；1992年當選中國共產黨第十四次全國代表大會代表。1991年起，李希凡享受政府特殊津貼。1993年，李希凡當選第八屆全國政協委員。
李己雨

李己雨，係大韓民國嘅一個男藝人同埋演員。
李希

李希（粵拼：lei5 hei1 ；簡化字：李希；1956年10月16號—）係中國大陸嘅政治人，甘肅隴南兩當人，1983年4月加入中國共產黨，西北師範大學中文系畢業，工商管理碩士，第19屆中國共產黨中央政治局委員。
佢畢業後一直喺甘肅工作，做過省委宣傳部秘書處幹事、省委辦公廳書記辦公室副處級秘書、省委組織部副處長、處長、蘭州市西固區區委書記、蘭州市委常委、組織部長、市委副書記，中共張掖地委書記、市委書記、中共甘肅省委秘書長。2004年，調去陝西，做省委常委、省委秘書長；2006年5月做延安市委書記。
2011年調去上海，做過市委常委、組織部部長、市委副書記。2014年調去遼寧，做省委副書記、省長；2015年被任命做遼寧省委書記。
2017年10月25號，接胡春華，調去廣東做省委書記。
撈即食麪

撈即食麪係種撈麪，麪底用咗即食麪去撈，係香港茶餐廳嘅特色菜式，好多時都用出前一丁，所以又叫「撈丁」，而配料通常係五香肉丁、豬扒、雞扒等等。
撐

《撐》係一首喺香港反送中運動期間，由台灣董事長樂團發起，喺2019年香港七一遊行前夕推出嘅一首歌。呢首歌由吳永吉作曲，武雄填詞，由林夕負責填廣東話歌詞，何韻詩同黃耀明負責唱廣東話部分，另外參與嘅台灣音樂單位仲有大支、巴奈、吉那罐子、拍謝少年、冰島三郎、音速死馬、張雅淳、勞動服務、舒米恩、黃子軒、楊秀卿、滅火器樂團、儲見智、謝銘祐等。

歌詞內容
成首嘅歌詞以華語同廣東話穿插，意思環繞台灣人支持香港人嘅民主運動，形容運動期間嘅境況就好似雨咁不停落，但係大家都要撐落去，跨過翻越香港政府傲慢嘅高牆。歌詞又提到，民主價值呢啲普世真理並無界限，抗爭過程唔需要感到孤單。
因為另外關於呢首歌嘅理念，董事長樂團主唱吳永吉喺接受訪問嘅時候亦提到，覺得香港嘅時光返到白色恐怖嘅戒嚴時代，覺得心酸。如果而家唔企出嚟，下一代台灣人會怨恨佢哋點解當初唔企出黎幫佢哋講說話，又擔心台灣會變成好似香港咁。

製作過程
雖然製作過程唔夠兩個禮拜，但已經集合咗好多港台兩地嘅音樂單位。製作人柯智豪就透露，由於過程好急，所以佢哋以蒐集檔案嘅方式，有啲歌手直接喺屋企自己錄影後將錄音Send過去，另外亦有同步預約台北嘅錄音室，等歌手一有時間就可以直接過嚟。例如滅火器主唱楊大正亦係利用舞台劇排練空檔，就趕過去錄製。

音樂錄影帶內容
音樂錄影帶入面主要係台灣嗰邊參與歌手嘅錄音情況，另外亦有唔少反送中現場嘅場景，例如係香港警察用催淚彈等武器襲擊示威者，示威者被逼閃避，或者要戴上唔同防具嘅情景。
歌名《撐》嘅字體設計用膠帶黏貼成形，靈感係來自於反送中現場，香港民眾用膠帶黏貼嘅「反送中，護我城」字樣，鼓勵香港民眾撐起希望到天亮。

外間反應
呢首歌嘅MV擺咗上董事長樂團Facebook之後，香港學運領袖黃之鋒喺董事長樂團嘅貼文入面留言：「謝謝台灣的朋友！」。
撈出個世界

《撈出個世界》（英文：Start Up At The Far Off，前名《做世界》）係香港電視娛樂製作嘅資訊節目，由李敏、吳蚊蚊、陳子豐、譚杏藍主持。節目會介紹移居去海外嘅香港人嘅生活，又會介紹當地一啲特別工種。節目由2020年5月4號到5月22號香港時間逢禮拜一到五23:00－23:30喺ViuTV播。
撈稿

撈稿（英文：logo），又叫標誌，係指一個商標或者牌子嘅圖形表現，由特定嘅字體、設計同埋編排組成嘅。
撈起

撈起（粵拼：lou1 hei2）係過農曆新年嘅食品，起源自南洋，因為意頭好，寓意「越撈越旺」、「風生水起」。
撈起嘅材料有魚生絲（譬如三文魚）、生菜絲、西芹絲、紅蘿蔔絲、薑絲、花生碎同薄脆等等，重有用酸梅同桔溝嘅醬，逐樣材料加落碟度，每落一樣就講一個祝賀詞，最後用筷子撈埋一齊時，要不停講「撈起撈起」。
李自成

李自成（1606年9月22號—1645年），原名李鴻基，人稱闖王、李闖，中國陝西人，係党項羌族後裔。大明末年，組織民兵反抗大明統治。1644年搞咗個大順國，攻入大明首都北京，令皇帝朱由檢吊頸自殺死。
後尾畀大清軍隊趕走，返返去西邊。
李聖傑

李聖傑（粵拼：lei5 sing3 git6；英文：Sam Lee；1973年2月21號—），早年用過藝名李傑，係臺灣男歌手、高雄人、天主教徒。喺東吳大學中國文學系畢業。佢有四分之一德國血統（外公係德國飛行員），大學時攞過體育獎學金而做過台灣網球參賽者，做緊臺北市網球協會理事長。

經歷
1999年3月1號，李聖傑以藝名「李傑」出道，由歌萊美唱片出咗首張唱碟《冷咖啡》，由鮑比達量身訂做，但因經紀公司經營問題停咗嗰張唱片嘅宣傳工作。之後繼續喺主婦之店、EZ5同Hard Rock等酒吧駐唱，透過現場演出嘅方式嚟畀練自己練歌。
2002年6月27號，喺音樂製作人黃名偉嘅支持下出咗第二張唱碟《痴心絕對》。由於台灣唱片市場逐漸萎縮，再加上發行公司「東方魅力」內部體系唔夠完善等因素，放棄咗宣傳。但喺一年後，《痴心絕對》意外咁喺台灣同中國大陸紅咗。
2004年，佢同滾石唱片簽約。同年11月26號，出咗第三張唱碟《絕對痴心 - 手放開》。2005年2月26號，喺西門紅樓搞咗個人首場演唱會。
2006年6月16號，除咗第四張唱碟《關於妳的歌》，呢張唱碟首批出貨量就攞到八萬張嘅成績。7月29號，李聖傑喺淡水漁人碼頭搞咗「李聖傑 關於妳的歌 情人節個人演唱會」。
2008年，佢成立咗自己嘅音樂品牌，成立自己嘅公司「錞藝音樂」。1月18號，佢出咗第五張唱碟《收放自如》。李聖傑喺呢一年喺台灣搞咗4場個人首場賣飛嘅演唱會「2008 Sam Lee Adonis Concert Live 李聖傑萬人迷演唱會」。
2016年12月，佢參加浙江衛視《夢想的聲音》第七期節目。
2018年，參加湖南衛視《歌手2018》。
2019年7月12號，受高雄市新聞局邀請參加《甄愛高雄群星會》。
2019年10月28號，佢宣布禁唱《癡心絕對》。

《歌手2018》
2018年1月，加盟湖南衛視《歌手2018》、為首發歌手，喺第一輪踢館賽遭到淘汰，之後喺突圍賽演唱《說散就散》喺第二輪電子投票排包尾遭到淘汰。
李胥

李胥，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
李耀輝

李耀輝，香港親中派政治人物同宗教界人士，曾經做過警察，之後又做過香港理工大學中國文化學系講師，而家係嗇色園黃大仙祠監院。

政治參與同觀點
佢係香港親中派人士，曾經喺2011、2016同埋2021年經香港道教聯合會當選成為宗教界選委。佢支持中聯辦干預香港內政，曾經批評香港民主陣營人士爭取普選係政治搗亂，又支持北京未經諮詢或香港人同意之下強行定立嘅《香港國安法》同埋修改嘅選舉制度。
教育觀點方面，佢支持實施愛國教育，鼓勵道教弟子學習包容與尊重，但就曾經大罵唔愛國嘅香港人係畜生。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
斯莫奇 (狗)

斯莫奇（英文：Smoky），係一隻響第二次世界大戰服役同因此成名嘅約室爹利狗，重四磅 (1.8 kg)，高七英寸 (18 cm)。佢係世上第一隻醫生狗，工作主要係陪護士看護傷兵。

俾人發現
響1944年2月，斯莫奇喺新畿內亞叢林一個散兵坑入面俾一個美國士兵救番出嚟。當時，斯莫奇已經係一隻成年嘅約室爹利。初頭，尐士兵以為斯莫奇係日本嚟嘅，但係當佢哋送佢去戰俘營嗰陣時，佢哋先至發現斯莫奇唔明日文同英語嘅命令。之後，另一個士兵將斯莫奇賣咗俾威廉·A·懷恩下士。

第二次世界大戰
響跟住嗰兩年，斯莫奇同主人懷恩一齊參與太平洋嘅戰爭。期間，佢生活艱難、環境惡劣。斯莫奇同懷恩分享軍糧，偶爾可以食午餐肉。同二戰期間正式嘅戰狗唔同，斯莫奇無獲配足夠嘅獸醫藥品，亦都無均衡飲食；儘管係咁，斯莫奇從來無病過。
根據懷恩嘅描述，斯莫奇曾經響南太平洋喺第5航空隊、第26攝影偵察中隊入面服役，又參與咗12個空中/海上救援同偵察任務。喺呢尐任務入面，斯莫奇需要長時間留響士兵嘅背襄。斯莫奇因為參與咗12項任務，所以獲頒8枚服務勳章。斯莫奇響新畿內亞超過150次嘅空襲入面生還，又曾經警告懷恩有炮彈來襲，重救咗佢一命。

戰後
打完仗，懷恩同斯莫奇嘅事蹟喺1945年12月俾《克利夫蘭新聞》登出嚟，好快就轟動全國。
響1957年2月21號，斯莫奇死咗，享年14歲，葬咗喺克利夫蘭都會公園。美國一共有六座紀念斯莫奇嘅紀念碑。
斯華特

斯華特（سوات），係巴基斯坦西北邊境省嘅一個行政區，面積5,337平方公里，人口230萬。
斯蒂夫卡·高絲汀諾娃

斯蒂夫卡·高絲汀諾娃（Стефка Георгиева Костадинова，1965年3月25號—），係保加利亞跳高運動員，亦係1996阿特蘭大奧運女子跳高金牌得主。
斯臼拿

斯臼拿（古希臘文：Σκύλλα / Skúlla）係希臘神話裏面嘅一個角色，係隻六頭怪獸。
斯臼拿有喺奧德修記當中出場。奧德修斯隻船通過斯臼拿同大旋渦庫獵狄斯之間嘅海域，死咗六個船員。
斯芬克司

斯芬克司（Sphinx），又寫做斯芬克斯，係埃及神話同希臘神話入面嘅妖怪，人頭獅身。埃及獅身人面像就係用佢嘅形象設計。
喺希臘神話入面，斯芬克司喺忒拜攔住每位路過嘅人叫佢哋猜謎，估唔中就殺死佢哋，謎題係「咩嘢動物朝早用四隻腳行路，晏晝用兩隻腳行路，晚黑用三隻腳行路？」，最後畀伊底帕斯答中，答案係「人」。
斯華坦尼奧

斯華坦尼奧（西班牙文：Zihuatanejo），係墨西哥西南部嘅太平洋沿岸城市。直到一九七零年代之前，斯華坦尼奧都只係一個細漁村，之後因為墨西哥中央政府同當地政府嘅規劃，斯華坦尼奧逐漸開發，成為附近區域嘅第四大城市。

軼事
電影「月黑高飛」入面，杜安迪（Andy Dufresne）話佢如果放監出咗去，會喺斯華坦尼奧過埋下半世。之後列特（Ellis Boyd "Red" Redding）亦去呢度搵杜安迪。《月黑高飛》嘅背景係二十世紀四十到六十年代嘅美國，當時斯華坦尼奧仲未開發。
斯蒂芬妮阿瑪雷爾

斯蒂芬妮阿瑪雷爾（德文：Stephanie Amarell；1996年8月1號喺柏林出世）係位德國女演員。

生平
阿瑪雷爾喺勃蘭登堡州嘅烏克烏克縣度長大，阿瑪雷爾係佢父母嘅第二個細路，佢喺騰普連度讀高中。阿瑪雷爾曾經喺英國伯明翰度讀過一年書，喺2015年阿瑪雷爾高中畢業。 喺2008年，11歲嘅阿瑪雷爾喺電影《白絲帶－德國兒童故事》蘇菲呢個角色嘅選角裏面，被星探發掘咗。
斯蒂芬妮·克沃勒克

斯蒂芬妮·克沃勒克（1923年7月31號—2014年6月18號）係一位波蘭裔美國化學家，出名發明咗克維拉。佢喺杜邦（DuPont）做咗超過40年。
洋洲

洋洲（Yeung Chau）係香港大埔區一島，喺船灣海，而家無人住喺上面。
維基同享有多媒體嘅嘢：Yeung Chau (Tai Po)
洋涇浜

洋涇浜（粵拼：joeng4 ging1 bong1）或者叫洋徑濱，指唔同種語言溝埋而形成嘅混合話，語言學上係一臨時性嘅語言變異，由唔同語言嘅人群交流產生，係語言發展嘅一個階段。所以同歸融話唔同，佢無固定嘅語音、辭彙同文法。通常係以講嘢個人本身母語嘅語序，再套入其他語言嘅辭彙咁講（見Relexification），算唔算得上係語言，都有得拗。例如上海嘅洋涇浜英文咁計，佢就係用上海話嘅語序，再配上英文嘅辭彙來講。洋涇浜一旦作為母語傳遞，或者由一個社區用來交流，詞彙逐漸擴大，發展出更嚴密嘅文法，就演變成一種社區混合語或歸融話。
洋涇浜係一種世界性嘅語言現象，通常係由於大量移民或者殖民，外來人同本地人用唔同語言，溝溝吓就溝出嚟。

詞源
洋涇浜通常指上海嘅洋涇浜英文，呢種話將英文字business讀成pidgin，就出咗「洋涇浜」（英文：Pidgin）呢個詞。後來語言學家研究呢種洋涇浜語言，發覺係一種世界性語言現象，咁就將呢一類唔鹹唔淡嘅話，泛稱做「洋涇浜」。
洋素馨

洋素馨（粵拼：joeng4 sou3 hing1；學名：Cestrum nocturnum），又嗌夜丁香（je6 ding1 hoeng1），係木樨科夜香屬嘅落葉灌木，原產南美洲，而家喺中國廣東、廣西、湖南、雲南、福建嘅熱帶同亞熱帶地區、中美洲西印度群島同南美洲熱帶、亞熱帶地區都可以搵到。

樣
植株高2～3m，禿淨。梗圓柱形，初直立後下沊，細枝有棱。葉單生兼互生，有短柄，草質，多數係長嘅橢圓形或蛋形，長5～15cm，闊2～4cm，先端尖，基部近圓。花係傘房花序，生喺枝頂或樹杈，長7～10cm，花色綠白或淡黃，有好濃嘅花香，花冠似窄而長嘅管道，有5條雄蕊同2個子房；每年7～11月開花。果屬漿果，近似球形，直徑4～6mm，熟時轉白。

適應環境
植株禁陽光同暖濕氣候，雖然禁些小陰同弱鹼性泥地，但唔禁低過5℃嘅嚴寒天氣。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株可以做盆景同觀景植物，花既可以食用同藥用，又可以煲水做沖涼用料，甚至可以驅蚊。尤其係乾花可以做浸茶同熏酒。藥用有行氣止痛嘅功效。

文化
喺中國廣東珠三角地區，曾經有「珠女至今顏色好，一生衣食素馨花。」同「三十三村人不少，相逢多半是花農。」嘅詩句。另外，古代出名詩人居巢都寫過《浪淘沙·素馨》嘅文言文嚟形容佢。
洋縣

洋縣係中國陝西漢中一個縣，總面積3206平方公里，人口44萬。
洋腸派對

《洋腸派對》（英文：Sausage Party）係2016年上映嘅美國電腦動畫電影，皆因夾雜好多粗俗同鹹濕內容，為美國戲院頭一套只限大人睇嘅電腦動畫電影。

故仔大綱
一條叫Frank嘅腸仔喺超級市場見到一條純情熱狗包Brenda，當佢哋同其他嘢食畀人買返屋企之後，先知道將會面臨悲慘嘅命運，所以佢哋決定發動一場革命，逃離人類嘅魔爪。
洋甘草

洋甘草（粵拼：joeng4 gam1 cou2；學名：Glycyrrhiza glabra），又叫光果甘草（gwong1 gwo1 gam1 cou2），係豆科甘草屬嘅長年生草本植物，喺中國嘅新疆西北、準噶爾盆地、塔里木盆地同吐魯番盆地、甘肅河西走廊西邊；重有中亞、俄羅斯、阿富汗、伊朗、德國、法國、西班牙、地中海邊、北非都可以搵到。

用途
光果甘草除咗藥用之外，重可以做飼料、提取成分做化妝品原料成分。歐洲人會用佢整糖果。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
成樖嘢可以做藥，專門醫咽喉腫痛，消化性潰瘍，癰疽瘡瘍，解藥毒同食物中毒嘅功效。
洋流

洋流（ocean current）係指海水因為各種力而產生嘅持續大規模流動。洋流令到海水帶嘅熱能夠喺唔同地區之間來回移動，對氣候有深遠嘅影響。
梅林街道

梅林 係中國廣東深圳福田區下邊嘅一個街道，叫梅林街道，總面積34平方公里，範圍內分咗梅林一村、梅京、龍尾、梅豐、上梅、下梅、新興、孖嶺、梅河、梅亭、閣新、梅都同翰嶺13個社區。
喺梅林有福田農批市場、家樂福、女人世界購物中心等場所。
梅村晴貴

梅村晴貴（1995年5月14號—）係日本足球員，司職中場，效力富山勝利。
梅木絢都

梅木絢都（1999年11月20號—）係日本足球員，司職後衞，效力大阪櫻花。
梅林湖

梅林湖 (潮州)，位於中國廣東省潮州市嘅一個湖。
梅林湖 (九州)，位於日本大分縣日田市嘅一個湖。
梅東路

梅東路 (廣州)：喺廣東省廣州市越秀區。
梅東路 (湛江)：喺廣東省湛江市吳川市。
梅東路 (安陽)：喺河南省安陽市殷都區。
梅東路 (溫州)：喺浙江省溫州市甌海區。
梅東路 (杭州)：喺浙江省杭州市蕭山區。
梅東路 (湖州)：喺浙江省湖州市安吉縣。
梅東路 (嘉興)：喺浙江省嘉興市秀洲區。
梅東路 (蘇州)：喺江蘇省蘇州市，有兩條；一條喺常熟市，重有一條喺吳江區。
梅東路 (雲林)：喺臺灣省雲林縣斗六區。

同佢差唔多名
梅溪梅東路：喺中國廣東省潮州市潮安縣。
數碼人文學

數碼人文學（粵拼：sou3 maa5 jan4 man4 hok6 | 英文：digital humanities）係一門跨學科嘅領域，主旨係想將 IT 應用喺人文學度。數碼人文學會用電腦方法儲住啲資訊，仲會用到 AI 等嘅電腦技術分析手上嘅數據，想從而搵出對人文學嚟講有用嘅知識；除此之外，數碼人文學有陣時又會對 IT 上嘅研究有所啟示。
舉個例說明，响廿一世紀打前，對文學作品嘅分析係文學嘅一環（人文學想研究嘅嘢），研究者會靠人手做嘅分析研究文學作品，例如自己同啲研究員睇完一拃作品之後，講吓「我哋發覺，呢啲作品入面用字有噉噉噉嘅傾向」等嘅發現；到咗廿一世紀初，IT 經已有自然語言處理（NLP）嘅技術做到教電腦處理語言同文字，可以要電腦計每份文學作品入面啲字嘅統計關係（攞 IT 上嘅技術嚟用），即係計（簡化講）「如果前面隻字係動詞，後面隻字係名詞」噉嘅機率。詳情可以睇吓 n-gram 等嘅技術。
到咗 2020 年代，數碼人文學已經取得咗一定嘅成功，由文學、音樂以至視覺藝術上嘅研究都有採用數碼人文學嘅研究方法，而且結合人文同 IT 仲帶起咗運算創意（嘗試教 AI 好似人噉展示創意）等嘅新諗頭。

」
人文學包括咗文學、視覺藝術、表演藝術同埋法律呀噉，呢啲領域都係研究緊某啲文化嘅－當中「文化」係指人類社會當中嘅社會行為，亦包括（例如）畫或者樂曲等展現人類創意嘅事物。數碼人文學可以當係一套搞人文學研究嘅方法，會用各種嘅 IT 技術做人文學研究。
數碼圖書館

數碼圖書館，係數碼化嘅圖書館，館藏都係電子書同各種類型嘅電子檔案，需要用電腦去睇。
數碼不死身

數碼不死身（英文：digital immortality）係指想像中「俾一位用家用腦上載技術將自己嘅心靈（包括性格同記憶等）以電腦檔案噉嘅形式存放喺電子空間嗰度」嘅情況。
數碼幾何

數碼幾何（英文：digital geometry）係幾何學一門子領域，主要應用喺電腦圖像同圖像分析。
數白欖

數白欖（北方中文叫數板）係中國流傳已久嘅民間小風俗，係深受當時平民百姓喜愛嘅街頭小娛樂。

簡介
任何人都可以係數白欖嘅表演者，而玩親數白欖嘅絕大多都係一啲貧苦老百姓，總之邊個有啲主題想講，又有幾分作詞嘅天份，就可以向大家演唱，有一個人唱又或者可以幾個人和住嚟唱；數白欖嗰陣，演唱者會拎住用草繩相連住嘅兩塊細木板做拍板，一路拍出節奏邊就一路唱出想講嘅內容。
數白欖嘅內容大多數都係以諷刺時弊為主，又或者會舒發一吓對某啲嘢嘅感受，有時會講吓當朝嘅政事，有時又會講吓城中大小嘅熱門話題，因此每逢親有人係街頭度數白欖，啲路經嘅途人都會停低落嚟圍觀，重會加入埋一齊吹吓水，冷嘲熱諷一吓。

數白欖嘅格式
數白欖雖然冇規定話要咩格式，但一般嚟講，最普遍係會用「三三七」嚟進行，即係頭兩句都係三個字，而第三句就係七個字嘅句子。以下用咗【數字歌】嘅歌詞嚟做例子：（上面有黑點即係表示拍一吓，拍嘅時候要有規律；可以試玩吓）
。  。  。  。  。     。  。
一二三，三二一，一二三四五六七，
。             。
二三四，四三二，四五六七八九十。

現況 rap
而家喺一啲粵劇或者京劇裏面係可以欣賞得到數白欖嘅表演；而學術一啲嚟講，數白欖其實已經歸咗入戲曲中一門「說白」嘅學問之中。
如果有睇過香港電影明星周星馳嘅喜劇作品《唐伯虎點秋香》，劇中有一段戲都有玩形式類似嘅數白欖，不過佢嘅版本係一個誇張版。而另外一個喺香港算係好多人聽過嘅，以中國醫學為基礎嘅中藥補健食品廣告，亦都有用數白欖嚟做宣傳，其中一句「…鋤得多，傷氣力，消耗一定要補充，唔想失威悲到極…」更加係耳熟能詳。
數碼傳動戰士

《數碼傳動戰士》（日文：GEAR戦士電童），係2000年日昇動畫整嘅機械人動畫，加埋有38話。2003年10月16號喺香港無線電視翡翠台嘅節目《至NET小人類》度播。
數碼化革命

數碼化革命（digital revolution）係指二戰之後因為電腦同電子數據嘅普及同推廣而喺各行各業嘅變革。
數碼圖像

數碼圖像（英文：digital image）係指一幅由像素組成嘅圖像。
李庭偉

李庭偉，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
李康敏

李康敏（Herman Li；1976年10月3號—），係英國重金屬樂隊龍族悍將結他手，香港出世嘅英國唐人，1993年出道，1999年創辦咗龍族悍將。
自2008年，佢開始用佢嘅代言結他Ibanez E-GEN。
李康廉

李康廉（英文：Lee Hong Lim，1983年9月29號—）係香港足球員，司職左中場，家下效力香港超級聯賽球隊東方龍獅，着17號波衫。佢阿哥李威廉都係足球員。
李常傑

李常傑（1018年—1105年）係越南李朝嘅將軍共太監。
佢係越南君主吳權嘅後人。1039年俾人閹割，入宮做太監。後來有戰功，做到太保。1069年，帶兵打占城，抓走嗰個國家嘅國王。1075年，又帶兵打大宋，打下欽州、廉州同邕州，屠殺好多人民。
李廣宇

李廣宇，香港親中派工聯會政治人物兼勞工界、 資訊科技界人士。

早年經歷
佢喺香港中文大學畢業，之後喺中電曾經任職近十年，亦有幫一啲公司做數碼轉型工作。
佢老豆亦係工聯會資深會員。

政治立場
佢係親中派嘅成員，主張香港融入中國發展，又認為政府應該喺創新科技政策上有更多作為。佢亦支持北京未經諮詢或香港人同意，強行訂立嘅《港版國安法》，話《國安法》出台後社會秩序恢復。

選舉經歷
喺2021年，佢成為香港特别行政區選舉委員會勞工界委員。另外，喺政府大幅度削減直選議席比例之後嘅首次立法會選舉，佢身為工聯會成員，但就唔申報自己嘅政治聯繫去參選勞工界別，結果落選。
去到2022年香港立法會選委會界別補選，佢參與選舉委員會界別補選，結果得票包尾落選，只係得到781票。
李師師

《李師師》係喺1967年嘅一部粵語片，由黃鶴聲執導，林家聲、吳君麗、李香琴同蘇少棠聯合主演。

情節
故事係講宋徽宗想寵幸名妓李師師，但知道師師同賈奕情投意合，就提拔賈奕去京師做刑部尚書。
師師後來生咗個仔，皇后以為係徽宗經手嘅，於是命令賈奕殺死師師兩母子，賈奕唔忍心下手，並滴血認親。
金兵侵宋，金兀朮逼師師做王妃，師師當然唔想，於是想同賈奕一齊殉情，兀朮被佢哋嘅真情感動，就釋放咗佢兩個。
李常盛

李常盛，香港親中派政治人兼生意人，康業國際集團董事會主席。

早年經歷
佢同佢老婆喺1972年移居香港，曾經做過印尼食品超市，又做過地產代理，1997年創立康業信貸。
喺發跡後，佢亦有做一啲慈善活動，例如向福建農林大學捐贈1000萬港幣。

家庭
李常盛已經結咗婚，老婆係李碧蔥，兩人生咗兩仔（李根泰，李根興）一女（李鈺涵）。
智性

智性（英文：nous；希臘文：νοῦς）係古希臘哲學家提出嘅一個概念，指人類心靈（mind）裏面幫人分別真偽嗰一部份。
智慧

智慧（粵拼：zi3 wai6）係運用知識同經驗嘅能力，可以靠先天嘅智商同後天嘅學習培養。
智慧東湖

智慧東湖（粵拼：zi3 wai3 dung1 wu4），又嗌新塘水庫（san1 tong4 seoi2 fu3），係中國廣東廣州嘅水庫，2012年喐手起，2015年起好，位置喺天河區柯木塱，北靠大觀濕地公園；南靠軟件路；東靠大觀北路；西靠宏太智慧谷。
佢亦係廣州市人民政府起緊大觀濕地公園時，順手搞嘅水庫。
智富生活

《智富生活》（英文：Smart Life），係香港MakerVille製作嘅資訊節目，由李靄璣、黃楚喬主持，2022年10月30號到2023年1月29號逢禮拜日12:30-13:30喺ViuTV播。節目內容包括名人訪談、潮流生活資訊同家居工程教學等等。
呢個節目雖然係預錄而唔係直播，但同同系節目《智富通》一樣都唔設字幕。

節目調動
2022年11月27號、12月4號、11號、18號：由於12:30-12:45播《FIFA世界盃2022賽事速報》，所以改到12:45-13:45播。
2023年1月22號：由於12:30-14:30播電影《如珠如寶》，所以暫停播映一次。官方網站節目重溫曾一度誤將呢一集如期當日上架，隔幾日後落架，等到1月29號電視首播後先至重新上架。
智慧牙

智慧牙，又叫智慧齒，簡稱智齒，係人個口入面最入邊嘅（第八隻）牙，多數要到17歲打後先至生出嚟。皆因呢個年紀接近做大人，開始有智慧，所以就叫「智慧牙」。
温湯水庫

温湯水庫（粵拼：wan1 tong1 seoi2 fu3）係中國廣東韶關嘅水庫，喺乳源大橋鎮岩口村東北邊嘅楊溪河主流入面。成個水庫東西走向，北靠866鄉道；西靠温湯水電站；南靠馬晐山；東靠富井鄉。
水庫長1.1km，闊132～303m，最闊地方有361m，佔地面積2385.6畝，容量有5,200,000m³，入面有6個島。喺水庫西邊有個水電站，屬壩後式水電站，喺2000年起好；亦有座旱坑石拱橋嘅大清建築響度。
測地學

測地學（Geodesy），又叫大地測量學，係地球物理學嘅分支學科，研究測量同描繪地球形狀同引力場。
測度

測度（measure）係數學分析上嘅一個概念。「一個針對某個集做嘅測度」係指一種有系統噉幫嗰個集嘅一個子集加個數俾佢嘅方法，例如係量度長度噉（幫個子集俾個數嚟表示佢「有幾長」），而呢個過程可以想像成一個函數－一個測度簡單講就係將一個子集俾個數嚟對應佢（例：咁長咁長嘅話對應 1 厘米、咁長咁長嘅話對應 2 厘米...）；因為噉，測度會用到數學分析嗰啲概念。
測微計

測微計，又叫測微器、千分尺，係種精密量度長度嘅工具。
温縣

温縣係中國河南焦作一個縣，總面積462平方公里，人口42萬。
殷家莊

殷家莊，係廣東從化嘅一條村，行政屬廣州市從化區城郊街道東風行政村。明代初期，殷氏由東莞搬來呢度開村。2000年12月，成咗廣州市內控歷史文化保護區。

佈局
殷家莊分成西莊同南莊。東邊係流溪河，北邊係風水林。緣住流溪河岸有大榕樹，西邊兩個塘之間嘅路有古柏。殷家莊三面環水，背脊枕住山林。
西莊面闊120米，深80米，建築佔地9600平方。村頭係五沓祠堂光巗公祠，第五沓係兩層樓閣。祠堂右邊係9列統一嘅民居，每列4戶，總共36戶。民居後邊係一排兩層回字屋，駁返住光巗公祠第五沓。
南莊南邊係大水塘，面闊150米，深70米，建築佔地1.05萬平方。村頭係殷氏宗祠。祠堂向東邊街巷方正。村面中間係班墀公祠，兩進三間。有一條巷巷尾，有一間面闊五間兩廊嘅花園式建築，大門口對住巷仔。
殷寶瑩

殷寶瑩（英文：Reyan Yan，原名殷思穎，曾用藝名殷櫻、殷燕，1985年8月16號—）係香港女電視藝員，依家喺中國大陸發展。佢舊時係香港無線電視女藝員，2001年第17期無綫電視藝員訓練班畢業後入行，拍過唔少電視劇，亦做過遊戲節目《一擲千金》「千金小姐」，2007年離開無綫電視。
殷山

殷山（韓文：은산군／殷山郡 Ŭnsan gun */?）係朝鮮民主主義人民共和國平安南道嘅一個郡。
殷志源

殷志源（1978年6月8號—）係大韓民國嘅一個男藝人同埋歌手。
殷巧兒

殷巧兒，MH，JP（英文：Lina Yan Hau-yee）係香港教育同埋話劇工作者，喺早期電視圈出名嘅花旦，夫婿為演員羅國維。
殷敏鴻

殷敏鴻（1978年—）係中國社會運動人士，來自湖南株洲。佢係退伍軍人，活躍於保釣運動。
1978年，殷喺株洲農村出世。中專畢業後當兵，喺陸軍服役3年，退伍之後喺長沙讀大學。2003年開始參加保釣運動。2004年3月24號，佢同另外6個人一齊登陸釣魚台，俾日本差人捉晒。
佢認為中國國旗同國徽政治色彩太濃，應該要改，並批評中國共產黨同中國政府篡改國旗嘅象徵意義。

告外交部
外交部覆函拒絕殷敏鴻嘅申請
睇埋：唐努烏梁海、中國領土爭議同中俄關係
2017年8月，殷向外交部查詢，中華人民共和國政府有冇同蘇聯、俄羅斯、蒙古國就唐努烏梁海地區簽訂條約，如果有就公開。9月，外交部覆函畀佢，話佢問著國家機密，冇得公開。佢不滿回覆，喺2018年3月7號入禀北京市第三中級人民法院，要求法院頒令外交部撤銷原來嘅覆函並公開資料。法院唔受理。佢再向北京市高級人民法院上訴。9月10號，京高院駁回上訴，繼續唔受理。
殷文琦

殷文琦（1965年—2019年10月15號），係臺灣作曲家。
殷栗

殷栗（韓文：은률군／殷栗郡 Ŭnnyul gun */?）係朝鮮民主主義人民共和國黃海南道嘅一個郡。
殷桃

殷桃（1979年12月6號—）係中國人民解放軍空軍政治部電視藝術中心演員，軍級為正營級文職幹部。佢喺重慶出世，依家住喺北京。1996年考入重慶藝術學校影視話劇班，1999年考入解放軍藝術學院戲劇系，2003年畢業於解放軍藝術學院戲劇系本科。
文東路

文東路（英文：Man Tung Road）係香港離島區大嶼山北面東涌一條路，東西行雙向行西，東面到迎禧路，西面盡頭係文東路公園側邊嘅迴旋處。

沿路建築
文東路沿路，西面由文東路公園開始，途經海堤灣畔、諾富特東薈城酒店、東薈城北面入口同停車場出口、藍天海岸、東涌市政大樓（包括東涌文東路體育館同東涌公共圖書館）、靈糧堂怡文中學、靈糧堂秀德小學、映灣園同東涌北公園。
文東路亦近住港鐵東涌綫東涌站同昂坪360東涌纜車站。
文書處理器

文書處理器（Word processor）係電腦軟件嘅其中一個類型，專門處理各類文書、文件。當今最普及嘅文書處理器係微軟嘅Microsoft Word。
文本探勘

文本探勘（英文：text mining）係指針對文字數據嘅數據探勘。做文本探勘通常係用自然語言處理技術，嘗試搵出文字數據當中存在嘅規律。
文本蘊涵

文本蘊涵（英文：textual entailment）係自然語言處理嘅一環，指教電腦自動噉由一段段嘅字裏面抽出「段字蘊涵嘅嘢」。
例如如果段字寫咗
If you help the needy, God will reward you.（如果你幫助窮人，上帝會奬勵你。）
噉一個曉做文本蘊涵嘅電腦程式理應能夠好似人噉推理出
「幫助窮人係會有好結果嘅。」
文智愛

文智愛（1983年4月7號—）係南韓文化廣播（MBC 電視台）嘅前新聞主持。

一笑冇份工
2008年1月7號夜晚新聞收尾嗰陣，文智愛無啦啦爆笑，後來畀人調走咗
。
文本

文本（英文：text）係指將語言用書面（多數情況下係文字）表現嘅形式。
文晸赫

文晸赫（韓文：문정혁，英文：Moon Jeong Hyuk，1979年2月16號—）係大韓民國嘅一個男藝人兼歌手，藝名Eric（韓文：에릭），男子組合神話成員之一。
文景之治

文景之治係中國漢朝嘅漢文帝同埋漢景帝所統治嘅時期。

農業發展
漢文帝同漢景帝都好重視農業嘅發展，佢哋不但繼承咗漢高祖時期嘅「與民休息」方針，仲以佢為基礎，多次下詔減免農民嘅田租同徭役。漢文帝更加係將原本已經好低嘅稅率「十五稅一」降到得「三十稅一」，大大減輕農民嘅負擔。
猪狩佑貴

猪狩佑貴（1988年4月7號—）係日本足球員，司職中場，效力過湘南比馬，佐川印刷，及福島聯。
猴痘病毒

猴痘病毒（monkeypox virus）係引起猴痘嘅病毒，同天花病毒係近親關係。呢種病毒可以細分做中非同西非兩個分支。
猩猩補習班

《猩猩補習班》（英文：Gorilla Study Group）係香港電視廣播有限公司製作嘅細路節目，2014年1月5號開始，逢禮拜日16:30-17:00播。由2017年4月開始主持陣容包括林溥來（Patrick Sir）、張寶兒、單文柔同一班參加過《我係小廚神》嘅細路，而之前做過主持嘅包括農夫 (組合)、林希靈、黃愷怡、葉冬晨、尤蔭蔭等。
猴塘溪營地

猴塘溪營地，香港營地之一，專畀露營，喺猴塘溪，海下路邊，英文叫Hau Tong Kai Campsite。屬西貢西郊野公園，行政上歸大埔區。營地屬小型，營位少過二十。水源取自水喉。歸漁農自然護理署管。
營地有涼亭、燒烤爐、檯、櫈。
就近有嶂上郊遊徑同大灘郊遊徑。

交通
西頁市中心坐七號小巴到海下路，猴塘溪落車。
猩紅棘茄魚

猩紅棘茄魚（學名：Halieutaea coccinea）係棘茄魚科棘茄魚屬嘅其中一個種。
猩紅熱

猩紅熱係一種由甲型鏈球菌引起嘅急性傳染病。
猪瀬康介

猪瀬康介（2000年12月25號—）係日本足球員，打守門員位置，效力FC琉球。
猴痘

猴痘（monkeypox）係由猴痘病毒引起嘅傳染病，同天花係近親關係。呢種病最先晌非洲中部同西非熱帶雨林嘅馬騮度發現，所以被叫做猴痘。本嚟呢種病主要係晌非洲傳播，但2022年晌英國大規模爆發，再傳播到世界多國。
柯達

柯達（粵拼：o1 daat6；英文：Kodak）係美國一間攝影同圖像處理器材公司，1888年開張，總部喺紐約州，曾經係世界主要菲林製造商其中一間。
柯西金

阿列克謝·柯西金：係蘇聯嘅總理。
柯西金莫斯科國立紡織大學（英文：Moscow State Textile University）：俄羅斯嘅一間國立大學。
亞歷山大·伊萬諾維奇·柯西金（俄文：Косыгин, Александр Иванович）：蘇聯嘅地質學家。
盧斯蘭·阿納托利耶維奇·柯西金（俄文：Косыгин, Руслан Анатольевич）：白俄羅斯嘅陸軍少將。
弗拉基米爾·弗拉基米羅維奇·柯西金（俄文：Коянто）：俄羅斯嘅詩人、作家。
尤里·亞歷山大羅維奇·柯西金（俄文：Косыгин, Юрий Александрович）：蘇聯嘅地質學家。
柯貴民

柯貴民（粵拼：o1 gwai3 man4，英文：Kevin Q）係一個星加坡唱片製作人同作曲家，佢喺1990年開始創作，1998年開始從事音樂編曲工作。
柯達大廈

柯達大廈，係香港1992年起好嘅寫字樓兼工廠大廈，由馬海建築顧問做建築師，共有兩幢嚮北角渣華道321號，外形好似以前嘅菲林同攝影相機。以前係伊士曼柯達公司香港總部，地產發展商係新鴻基地產，由啟勝管理有限公司物業管理。
柯蒂氏器

柯蒂氏器（粵拼：o1 dai3 si6 hei3；英文：Organ of Corti）係聽覺嘅感受器，位於哺乳動物嘅耳蝸裡邊。
柯西積分公式

柯西積分公式（Cauchy's integral formula）係法國數學家柯西提出嘅數學分析公式，說明任何一個閉合區域上嘅全純函數喺區域內部嘅值，係完全取決於佢喺區域邊界上嘅值。
東亞塞拜疆省

東亞塞拜疆省（波斯文：استان آذربایجان شرقی‎）係伊朗一省，首府大不里士。
東亞研究

東亞研究（East Asian studies）或者東亞學係亞洲研究嘅一個子領域，涉及中國、日本、韓國嘅社會科學同人文研究。佢涵蓋咗諸如中國、日本、韓國語言、社會、文化、經濟、政治、歷史同環境等嘅範疇。
東九龍走廊

東九龍走廊（英文：East Kowloon Corridor）係香港一條幹道，係5號幹線一部份，一邊係漆咸道北，另一邊係啟德隧道。

特徵
自從喺1981年起好以嚟，東九龍走廊同啟德隧道夾埋，成功疏導九龍城範圍嘅交通。因為條公路可以直接由紅磡去觀塘，有部分車唔再需要經過土瓜灣、旺角、九龍城、同牛池灣等等已經成日塞車嘅心臟地帶，令到當地嘅交通有改善。
對於某啲車嚟講，行東九龍走廊係好過行地面嘅路，因為出入口唔多，而又冇任何燈位，令程車暢順咗。
喺地理上，東九龍走廊喺九龍城道同馬頭圍道嘅頭殼頂度過。條路唯一嘅出入口就係去九龍城道。到條路嘅南面，佢就落返去地面，直至到去漆咸道同佛光街嘅交界完。

名
雖然條走廊係叫做東九龍走廊，不過有啲規劃方法會畫佢入西九龍。「東九龍」呢個名主要係同喺更加西面嘅西九龍公路分辨，因為如果都係叫「西九龍」嘅話，就會令司機亂哂大龍。
東亞

深綠色嗰截係地理東亞，淺綠色嗰截係其他有東亞文化嘅地方。
東亞（粵拼：dung1 aa3），亦叫遠東，係亞洲東部，呢笪地嘅範圍，眾說紛紜，地理同埋文化，都有唔同定義。地理上，東亞有一千二百萬平方公里大，約莫佔亞洲兩成八左右，大歐洲一成半。東亞住大概十五億人，佔亞洲四成，全世界四分之一，係歐洲人口嘅兩倍。東亞係全世界最熱鬧嘅地方，人口密度有每平方公里一百卅人，係全球平均嘅三倍。
以文化而言，東亞係指啲長期受中華文化影響嘅地方，呢類文化特徵出現嘅地方同以上所講嘅地理東亞差唔多：
受古漢語影響，包括漢字
儒家思想
大乘佛教
道教
東亞舊時叫遠東。遠東呢個名，係以歐洲為中心而改，無表達到東亞一帶喺亞洲嘅位置。而聯合國所用嘅「東亞」一詞通常係話緊東北亞。

東亞嘅國家同地區
包括東北亞、東南亞同埋西伯利亞東部嘅所有國家同地區。以下嘅政治體系通常都算係地理東亞嘅一部分：
中華人民共和國
中華民國
香港
澳門
日本
朝鮮
韓國
蒙古
下面嘅人同社會一般算入東亞文化：
華人社群，包括海外華人，例如新加坡華僑
日本人社群
韓國人社群
蒙古人社群
越南人社群
由於唔同人對於東亞呢個地方嘅定義唔同，有啲地方多數時候算係東亞嘅一部分，有啲地方就少啲。以下嘅地方，就係屬於呢一類，喺下面用算係東亞一部分嘅情況多至少嚟排列：
中國入面古時唔係漢人統治嘅地方，例如青海、西藏、新疆，當中西藏通常算係中亞或者南亞問題大致出於文化嘅分別，有時地理位置都關事。
蒙古由於文化同地理位置嘅關係，有時算係中亞嘅一部分
新加坡嘅地理位置通常算係東南亞。
越南嘅地埋位置通常都算係東南亞。
俄羅斯東部好多時叫做北亞或者甚至係歐洲，主要係因為政治嘅關係。
有啲時候，東亞會畀人專登用來代表埋東南亞，尤其係同西亞作比較嘅時候。西亞另一方面就通常包括中亞同西南亞。
東亞家蝠

東亞家蝠 （Pipistrellus abramus）又叫做日本伏翼，係一種常見嘅小型蝙蝠。一隻成年嘅個體身長可以有4.8厘米，條尾可以長4厘米，翼可伸到3.6厘米。最鍾意住響舊式建築物上面嘅天花板同屋簷裏面。食蚊，飛蛾等細昆蟲為主。廣泛分佈響東亞地區，例如中國、臺灣、南韓、日本等。
東亞病夫

東亞病夫（粵拼：dung1 a3 beng6 fu1，Sick man of Asia / East Asia）係一個用嚟批評清帝國政府腐敗無能嘅詞語，亦係中國近代最重要嘅民族主義詞語之一。另外近年中國大量人民來到香港只針對藥房大量消費都比睇成自我實現預言之一更刻版化左中國人就係東亞病夫[未記出處或冇根據]。
東亞日報

東亞日報（동아일보；Dong A-Il-bo）係大韓民國一份報紙，同《朝鮮日報》、《中央日報》、《文化日報》並列韓國四大報紙，一年出到205萬份。1920年4月1號由韓國獨立運動家兼政治人金性洙，宋鎮宇創辦。現社主金載昊係金性洙曾孫。本社喺韓國首爾市鐘路區世宗路139。
死谷

死谷（Death Valley），又譯死亡谷，係美國加利福尼亞州一個山谷，海拔海平面以下86米，係北美洲嘅最低點，更係全世界錄得最高氣溫嘅地方，紀錄係56.7°C。
死語

死語係語言嘅一種分類，指嗰隻語言已經無人用佢做母語，不過都依然有啲人會用，典型例子包括拉丁文、文言文。
死飛單車

死飛單車（粵拼：sei2 fei1 daan1 ce1，英文：Fixed-Gear Bicycle，日文：固定ギア／ノーブレーキピスト），簡寫係死飛車。佢同場地單車差唔多，都係一種冇單向自由轆嘅單車，呢種車嘅車轆同踹板聯通嘅。由於個鏈同個轆係好實噉黐埋一齊，如估後轆稍微轉下，踹板就識自己轉喇。呢種單車係一定要好大力調轉個方向來踹個板，部車先至會唔逳嘅。

歷史
最早嘅死飛單車係出自美國紐約州嘅紐約市度，當時係啲另類嘅單車發燒友改裝出嚟嘅單車。而呢種單車之後係出現喺比賽場地度，到咗20世紀中葉，英國有部分單車發燒友就開始試下踹呢種單車喇。

特徵
呢種單車係有以下呢幾個特徵：
比較平、唔易畀人偷、速度快
呢種單車可以喺城市入面踹得好快下，而且唔使好多錢就買到，而呢種單車即使係賊仔偷咗之後，都好難踹得走，因為佢係一定要有好高嘅踹單車嘅技術先至使到。
造型簡單
呢種單車凈係用好少料就整到出嚟，而且幾舊嘅單車都好都可以裝番啲新時代嘅嘢響度，有好多時尚界嘅人用佢嚟做交通工具。
技術要求高
呢種單車唔同一般嘅單車或山地車噉，佢係必須要有好高嘅踹單車嘅技術，而且呢種單車係有啲牙煙嘅。而家開發死飛車嘅廠商都出咗死飛同生飛嘅兩用單車，而且佢重考慮到交通安全、裝咗手剎响度。

揸死飛要注意嘅係
雖然話呢種單車係好平，但係如估冇超級好嘅踹車技術，就好大機會出事。所以要注意：
踹死飛之前，一定要先學識點剎掣（重要滾瓜爛熟嗰隻，因為呢種單車一般係冇剎掣响度嘅）。
踹緊死飛嗰陣，一定要好集中精神去踹，半佬唔畀搞小動作。（因為死飛嘅最高時速可以去到50km/h且基本上都剎唔住掣嘅。）
由於死飛係冇剎掣同變速器响度，所以唔可以喺馬路度踹。

澳洲
澳洲各個州都話單車係機動車之一，必須遵守交通法。而據澳洲交通法，單車一定要有至少一個可以控制部車嘅嘢。

丹麥
冚唪唥嘅單車必須要有兩個轆，重有後面嘅反射燈以及要有唥鐘、刹掣。

法國
單車必須要有2個刹掣，重要有前面嘅燈、後置嘅反射燈、以及唥鐘响度。
不過佢哋嗰邊冇咩人去執法，所以喺法國嘅交通度，成日都見到好多唔合規嘅單車响度。

德國
喺德國嘅交通法入面，冚唪唥嘅單車必須要有兩個轆同反射燈、唥鐘同刹掣。雖然話喺波尼嗰邊，法院係畀有齒輪固定且有啱𠼻嘅後刹掣功能嘅單車喺條路度行，但喺柏林嗰邊，法院係禁止死飛嘅，話死飛係一樣好牙煙嘅嘢。

中國
喺《中華人民共和國道路交通安全法實施條例》嘅第四章第三節入面嘅《非機動車通行規定》度規定咗單車嘅晒士同限重，但係就無規定單車係咪要有剎掣功能。雖然話無規定，但爲咗踹車時安全，重係裝返個剎掣。

紐西蘭
根據紐西蘭嘅交通法，冚唪唥嘅單車最少要有個超好嘅後轆控制器。喺1988年1月1號開始，重要求必須要有超好嘅前刹掣功能。

西班牙
任何單車都要有個控到前後轆嘅嘢以及要有唥鐘。

英國
喺英國規定生產、使用單車嘅標準嘅法律條文入面講到：「如估單車高過635mm，就必須要有2個獨立嘅控制系統嚟同時控到前轆同後轆」。

美國
喺美國好多州度，響公路度踹無剎掣功能嘅單車係唔合法嘅，而個標準通常係「必須整咗控制，喺標準、乾淨嘅路度踹時，唔會搞到單車車轆跣低」。而美國消費產品安全委員會就無規定要禁售無剎掣功能嘅單車。

日本
據日本嘅交通法：凡喺日本馬路踹單車，如估無裝控制裝置，就係違反交通法，原因係配件唔齊。

踹死飛出交通事故案例
爾個係動態嘅未完成一覽表，內容可能隨時會變，所以呢個一覽表可能都唔會補充完整。歡迎你隨時修改並補返來源。
呢度講嘅係全球各地出過嘅因為踹死飛而出嘅交通事故：
2013年3月16號：喺福建省漳州市琥珀路有一個踹住死飛嘅13歲女仔俾部私家車撞死咗。
2014年5月3號：喺福建省廈門市環島路有個19歲嘅江西僆仔因為踹住部死飛，想避開台拖拉機，結果唔好彩撞咗落台拖拉機度而死。
2014年5月10號：喺廣東省佛山市順德區容桂嘅鹿茵路同105國道嘅交界口度，有一個踹住死飛嘅16歲僆仔喺馬路度撞低咗個行人兼自己死咗。
2011年2月11號：喺美國加州三藩市度，一位25歲嘅僆仔（白人）踹住部死飛單車喺銀色大道同作戰街嘅路口度撞低咗個61歲嘅伯爺婆，最後呢條僆仔俾當地嘅差佬指控。
2013年5月19號：喺墨西哥京他拿盧州嘅伯利茲市托利多區嘅銀灣村度，一條14歲嘅僆仔踹住部死飛單車，結果喺銀灣路同東中心高速附近撞死銀灣高校嘅一位15~16歲嘅女學生。
2015年12月25號，喺浙江温州嘅大羅山，有位踹住死飛嘅17歲學生——小洪，喺山上跌落懸崖死咗
殉國七士廟

殉國七士廟（日文：殉国七士廟／じゅんこくななしびょう）係愛知縣西尾市東羽豆町三根山（日文：三ヶ根山／さんがねさん）嘅陵墓。裡面供奉咗七名俾遠東國際軍事法庭（日文：極東国際軍事裁判／きょくとうこくさいぐんじさいばん；英文：The International Military Tribunal for the Far East）判咗死刑既七個軍人同埋政治人物。 石碑高約5米，刻有由當時嘅首相岸信介親筆書寫嘅「殉国七士廟」大字。 據信，呢七個人嘅遺體埋咗喺紀念碑下面。
朴胤載

朴胤載，係大韓民國嘅一個男藝人同埋演員。
朴美妍

朴美妍，係大韓民國嘅一個女藝人同埋歌手。
朴芝妍

朴芝妍（粵拼：pok3 zi1 jin4，1993年6月7號—），係大韓民國嘅一個女藝人同埋歌手。
朴秉恩

朴秉恩，係大韓民國嘅一個男藝人同埋演員。
朴素珍

朴素珍（韓文：박소진／朴素珍 Park So Jin；1986年5月21號—），藝名素珍，係南韓女藝人，嶺南地區大邱人。而家係女子流行音樂團體Girl's Day成員。
朴美京

朴美京，係大韓民國嘅一個女藝人同埋歌手。
朴英奎

朴英奎，係大韓民國嘅一個男藝人同埋演員。
朴草娥

朴草娥，係大韓民國嘅一個女藝人同埋歌手。
朴蔡琳

朴蔡琳，係大韓民國嘅一個女藝人同埋演員。
朴譽恩

朴譽恩，係大韓民國嘅一個女藝人同埋歌手。